Κάτω Κλεινές Φλώρινας

Οι Κάτω Κλεινές (πριν το 1926 Κάτω ΚλέστιναName changes of settlements in Greece) είναι χωριό και πρώην δήμος της Περιφερειακής ενότητας Φλώρινας στην Περιφέρεια Δυτικής Μακεδονίας. Από τη μεταρρύθμιση της τοπικής αυτοδιοίκησης το 2011 αποτελούν μέρος του Δήμου Φλώρινας, της οποίας αποτελούν δημοτική ενότητα.Kallikratis law  Greece Ministry of Interior  Η δημοτική ενότητα έχει έκταση 188,564 τ.χλμ. Βρίσκονται 7 χλμ βόρεια της Φλώρινας και ο πληθυσμός τους ήταν 2.735 το 2011.

Ιστορία
Το χωριό αναφέρεται για πρώτη φορά σε οθωμανικό ντεφτέρ του 1468, όπου είναι καταχωρημένο υπό το όνομα Κλέστινο και περιγράφεται να έχει ενενήντα επτά νοικοκυριά. Το 1481, το χωριό διέθετε διακόσια δεκατρία νοικοκυριά, μια εκκλησία, μύλους και ένα καμίνι. Τα τουρκικά έγγραφα υποδηλώνουν ένα ευημερούν μέρος, σημειώνοντας την παραγωγή αμπέλων, καρυδιών, κρεμμυδιών, σκόρδου, λάχανου, μπιζελιών, λιναριών, μελιού, χοίρων και μεταξοσκωλήκων.

Το 1845 ο Ρώσος σλαβιστής Βίκτωρ Γκριγκορόβιτς κατέγραψε την Κλέστινα (Клештина) ως κυρίως βουλγαρικό χωριό.Григорович, В. Очерки путешествія по Европейской Турціи, Москва, 1877 Ο Γιόχαν Γκέοργκ φον Χαν στον χάρτη του από το 1861 σημείωσε το χωριό και αυτός ως βουλγαρικό.Croquis der westlischen Zurflüsse des oberen Wardar von J.G. von Hahn. Deukschriften der k Akad. d wissenseh. philos. histor. CIX1Bd, 1861. Εκτός από τον σλαβόφωνο πληθυσμό, υπήρχαν 150 Αλβανοί στις Κάτω Κλεινές στα τέλη του 19ου αιώνα.Васил Кънчов. „Македония. Етнография и статистика“. София, 1900, стр.249 (Kanchov, Vasil. Macedonia — ethnography and statistics Sofia, 1900, p. 249).

Μετά τον ελληνοτουρκικό πόλεμο του 1919–1922 και την ανταλλαγή πληθυσμού μεταξύ Ελλάδας και Τουρκίας, αρκετοί Πόντιοι εγκαταστάθηκαν στο χωριό Κάτω Κλεινές και σε άλλα χωριά του δήμου - Κάτω Καλλινίκη, Πολυπλάτανο, Μεσοκάμπος και στο νεοϊδρυθέντα Νέο Καύκασο.

 Προσωπικότητες 

 Γκέκας Γεώργιος. Δωρητής Μακεδονικού Αγώνα.
 Γκέκας Δημήτριος (-27 Οκτωβρίου 1907). Σφαγιασθείς από τους κομιτατζήδες στην Κλαδορράχη.
 Γκέκας Ιωάννης (-27 Οκτωβρίου 1907). Σφαγιασθείς από τους κομιτατζήδες στην Κλαδορράχη.
 Ρακοβαλής Δημήτριος (1906). Συνεργάτης Μακεδονομάχων.
 Ρακοβαλής Νικόλαος (-27 Οκτωβρίου 1907).  Σφαγιασθείς από τους κομιτατζήδες στην Κλαδορράχη.
 Ρακοβαλής Χρἠστος. Δάσκαλος, συνεργάτης Μακεδονομάχων.
 Θεμέλκος Ναούμ (-27 Οκτωβρίου 1907). Σφαγιασθείς από τους κομιτατζήδες στην Κλαδορράχη.
 Στόιτσης Γεώργιος (-27 Οκτωβρίου 1907). Σφαγιασθείς από τους κομιτατζήδες.
 Στόιτσης Νικόλαος (-27 Οκτωβρίου 1907). Σφαγιασθείς από τους κομιτατζήδες.

Σημειώσεις

Κατω Κλεινε
Κατω Κλεινε
Κατηγορία:Δήμος Κάτω Κλεινών